Ο **Αθλητικός Σύλλογος Σαρακηνός** είναι ποδοσφαιρικός σύλλογος του Βόλου και ιδρύθηκε το 1951. Τα χρώματα του Σαρακηνού είναι κόκκινο και μαύρο. Ο Σαρακηνός έχει την έδρα του στην συνοικία Αγία Παρασκευή του Βόλου. Διαθέτει ιδιόκτητο γήπεδο στη συνοικία αυτή, απέναντι από τις εργατικές πολυκατοικίες. 

Ο Σαρακηνός έχει αγωνιστεί σε Εθνικές κατηγορίες για 3 περιόδους (1979-80, 1981-82, 1991-92).

Την περίοδο 2012-2013 δημιουργήθηκε τμήμα γυναικείου μπάσκετ το οποίο δυστυχώς δεν υπάρχει πλέον. Ήταν η πρώτη φορά στην ιστορία του συλλόγου, που ιδρύθηκε κάποιο άλλο αγωνιστικό τμήμα εκτός του ποδοσφαιρικού.

Ιστορία
-------

### Η ίδρυση ,το πρώτο πρωτάθλημα και η άνοδος στην Α' κατηγορία

Το 1951 οι κάτοικοι της τότε κοινότητας της Αγίας Παρασκευής (η οποία εκείνη την εποχή ήταν εκτός του πολεοδομικού συγκροτήματος του Βόλου ) ιδρύουν τον Σαρακηνό δίνοντας επίσημη υπόσταση στην ποδοσφαιρική δραστηριότητα της περιοχής που υπήρχε και προπολεμικά με την ανεπίσημη ομάδα ''Αετός Αγίας Παρασκευής''.

Την περίοδο 1951-52  συμμετέχει στο πρωτάθλημα της Β' κατηγορίας Ε.Π.Σ. Θεσσαλίας στην παρθενική του εμφάνιση και μάλιστα το κατακτά αήττητος. Δεν κερδίζει την άνοδο αφού κάτι τέτοιο δεν προβλεπόταν από την προκήρυξη της Ε.Π.Σ. Θεσσαλίας. Το ρόστερ εκείνη την περίοδο αποτελούσαν :  **Ζίγρας** [τερματοφύλακας]**, Διάλας Ι, Σιούρας, Διάλας ΙΙ, Μπαλασκώνης, Μαλλακασιώτης, Νταφίλιας Ι, Νταφίλιας  ΙΙ, Κώστογλου, Τσόχας, Μπάρτζος, Στάχτος, Κόκκινος, Δραγογιάννης, Κόγκας**

Την περίοδο 1954-55 κατακτά το πρωτάθλημα της Β' κατηγορίας για δεύτερη φορά. Αντιμετωπίζει σε διπλό αγώνα διαβάθμισης τον Κένταυρο Βόλου νικώντας και τις δυο φορές ( 3-2 εκτός (γήπεδο Αναύρου) και 8-0 εντός (γήπεδο Νίκης). Έτσι κερδίζει την άνοδο του στην Α' κατηγορία στην οποία παραμένει για 5 συνεχόμενες χρονιές. 

### Δεκαετία του 60

Η ανατολή της δεκαετίας του '60 βρίσκει τον Σαρακηνό αγωνιζόμενο στην Β' κατηγορία.

Την περίοδο 1966-67 γνωρίζει τον υποβιβασμό στην Γ' κατηγορία, στην οποία αγωνίζεται την αμέσως επόμενη περίοδο 1967-68 κατακτώντας το πρωτάθλημα και παράλληλα την επιστροφή του στην Β' κατηγορία. 

Την περίοδο 1969-70 κατακτά το πρωτάθλημα της Β' κατηγορίας για τρίτη φορά και επανέρχεται στην Α' κατηγορία 10 χρόνια μετά την τελευταία του εμφάνιση στην κατηγορία αυτή.

### Εθνικές κατηγορίες

Ο Σαρακηνός έχοντας δημιουργήσει μια αξιόλογη ομάδα αγωνίζεται συνεχόμενα στην Α' κατηγορία ως την σεζόν 1977-78 οπότε και φτάνει στον τελικό του Κυπέλλου Ε.Π.Σ. Θεσσαλίας χάνοντας το Κύπελλο από τον Γ.Σ.Αλμυρού . 

Την περίοδο 1978-79 στέφεται πρωταθλητής Α' κατηγορίας  κερδίζοντας την άνοδο του για πρώτη φορά σε Εθνική κατηγορία.

Την περίοδο 1979-80 συμμετέχει στην Γ' Εθνική κατηγορία ( Εθνικό Ερασιτεχνικό Πρωτάθλημα ) , καταλαμβάνει την 18η θέση (σε σύνολο 20 ομάδων) και υποβιβάζεται στα τοπικό πρωτάθλημα της Ε.Π.Σ.Θ. .

Την περίοδο 1980-81 τερματίζει στην 2η θέση της Α' κατηγορίας πίσω από τον Ρήγα Φεραίο και κερδίζει για δεύτερη φορά την άνοδο σε Εθνική κατηγορία καθώς εκείνη την χρονιά προβιβάζονταν δυο ομάδες από την Ε.Π.Σ. Θεσσαλίας. 

Την περίοδο 1981-82 συμμετέχει στην Γ' Εθνική κατηγορία (Εθνικό Ερασιτεχνικό Πρωτάθλημα), καταλαμβάνει την 13η θέση (σε σύνολο 16 ομάδων) αλλά δυστυχώς υποβιβάζεται και πάλι. Παράλληλα φτάνει για δεύτερη φορά ως φιναλίστ  στον τελικό του Κυπέλλου Ε.Π.Σ.Θ. χάνοντας το Κύπελλο από τον Ρήγα Φεραίο. 

Την περίοδο 1990-91 κατακτά για δεύτερη φορά (και τελευταία ως και σήμερα ) το πρωτάθλημα της Α' κατηγορίας της Ε.Π.Σ. Θεσσαλίας και προάγεται για τρίτη φορά (και τελευταία ως σήμερα) σε Εθνική κατηγορία ενώ παράλληλα φτάνει για τρίτη φορά ως φιναλίστ στον τελικό του Κυπέλλου Ε.Π.Σ. Θεσσαλίας χάνοντας το Κύπελλο από τον Γ.Σ. Αλμυρού στην διαδικασία των πέναλντι. 

Την περίοδο 1991-92 συμμετέχει στην Δ' Εθνική Κατηγορία, υποβιβάζεται όμως αφού καταλαμβάνει την 16η θέση (σε σύνολο 20 ομάδων). 

Την περίοδο 1994-95 στέφεται για πρώτη (και μοναδική ως σήμερα ) φορά Κυπελλούχος της Ε.Π.Σ. Θεσσαλίας νικώντας στον τελικό τον Αστέρα Ρυζομύλου. 

Την περίοδο 1996-97 υποβιβάζεται στην Β' κατηγορία, στην οποία αγωνίζεται την επόμενη χρονιά (26 χρόνια μετά την τελευταία του συμμετοχή στην κατηγορία αυτή) και άμεσα κερδίζει την επάνοδο του στην Α' κατηγορία. 

Την περίοδο 2006-07 υποβιβάζεται στην Β' κατηγορία αλλά την επόμενη χρονιά κατακτά το πρωτάθλημα της Β' κατηγορίας και κερδίζει την επάνοδο του στην Α' κατηγορία. 

### Σύγχρονη ιστορία

Την διετία 2013-2015, επί προεδρίας Βασίλη Τζέκα, ο Σαρακηνός κατάφερε την μεν πρώτη χρονιά να βρεθεί ένα βήμα από την επάνοδο του στην Γ' Εθνική κατηγορία χάνοντας ουσιαστικά την άνοδο στο ματς εναντίον του Πυράσου Νέας Αγχιάλου μέσα στην Νέα Αγχίαλο ενώ την δεύτερη χρονιά να ξαναπάει σε τελικό Κυπέλλου σχεδόν μετά από 20 χρόνια χάνοντας όμως το Κύπελλο από την Α.Ε. Διμηνίου. Το πιο σημαντικό όμως είναι ότι κατάφερε για πρώτη φορά στην νεώτερη ιστορία του συλλόγου να έχει στις ακαδημίες του τριψήφιο αριθμό παιδιών.

#### Πορεία

| ΧΡΟΝΙΕΣ | ΚΑΤΗΓΟΡΙΑ | ΘΕΣΗ |
| --- | --- | --- |
| 2007-08 | Β' ΕΠΣΘ | 1η (άνοδος) |
| 2008-09 | Α' ΕΠΣΘ | 14η (υποβιβασμός) |
| 2009-10 | Β' ΕΠΣΘ | 13η (άνοδος) |
| 2010-11 | Α' ΕΠΣΘ | 11η |
| 2011-12 | Α' ΕΠΣΘ | 10η |
| 2012-13 | Α' ΕΠΣΘ | 3η |
| 2013-14 | Α' ΕΠΣΘ | 3η |
| 2014-15 | Α' ΕΠΣΘ (1ος όμιλος) | 4η |
| 2015-16 | Α' ΕΠΣΘ (1ος όμιλος) | 3η |
| 2016-17 | Α' ΕΠΣΘ | 3η |
| 2017-18 | Α' ΕΠΣΘ | 3η |
| 2018-19 | Α' ΕΠΣΘ | 5η |
| 2019-20 | Α' ΕΠΣΘ | 4η |
| 2020-21 | Α' ΕΠΣΘ | *διεκόπη* |
| 2021-22 | Α' ΕΠΣΘ | 4η |
| 2022-23 | Α' ΕΠΣΘ | 7η |

Τίτλοι
------

* **Πρωτάθλημα Α' Ε.Π.Σ. Θεσσαλίας**: 2
	+ 1978-79, 1990-91
* **Πρωτάθλημα Β' Ε.Π.Σ. Θεσσαλίας**: 4
	+ 1951-52, 1954-55, 1969-70, 2007-08
* **Πρωτάθλημα Γ' Ε.Π.Σ. Θεσσαλίας**: 1
	+ 1967-68
* **Κύπελλο Ε.Π.Σ. Θεσσαλίας**: 1
	+ 1994-95

Παλιοί ποδοσφαιριστές
---------------------

Ο σημαντικότερος παίκτης που ανέδειξε η ομάδα ειναι ο Βασίλης Καραΐσκος, που αγωνίστηκε σε ΟΦΗ - Παναθηναϊκό, ενώ τα τελευταία χρόνια εργάζεται σαν προπονητής σε ομάδες της Κρήτης. 

Επίσης, ιδιαίτερα γνωστοί στο ποδόσφαιρο της περιοχής είναι ο Γιάννης Πουργιανός που έπαιξε στην ομάδα στα τέλη της δεκαετίας του 60 και στη συνέχεια σε Ολυμπιακό Βόλου και Νίκη Βόλου, οι Πολίτης και Μαρτίου που πήγαν στην Νίκη Βόλου το 1985, ο Γιάννης Φασουράκης που πήγε επίσης στη Νίκη Βόλου το 1998 και ο αείμνηστος τερματοφύλακας Νίκος Μπούσιας (1947-1998), ο οποίος σαν σιδηρουργός που ήταν -παράλληλα με το ποδόσφαιρο- κατασκεύασε ο ίδιος την περίφραξη του γηπέδου αλλά και όλες τις απαραίτητες εργασίες. Η οικογένεια Αδαμάκου έχει γράψει -και συνεχίζει να γράφει- ιστορία στο σύλλογο, καθώς για δυο γενιές τον τροφοδοτεί με ποδοσφαιριστές, όπως τα αδέλφια Γιώργος και Γιάννης και τα παιδιά τους Αντώνης και Αντώνης, οι οποίοι εν συνεχεία προσέφεραν και ως παράγοντες. Ο επιθετικός Βασίλης Φώττας διακρίθηκε με το Σαρακηνό πριν μετεγγραφεί στο Ρήγα Φεραίο με τον οποίο σημείωσε 6 γκολ σε έναν αγώνα Δ' Εθνικής με αντίπαλο τον Βελισσάριο Ιωαννίνων την περίοδο 1996-1997. Πριν οριστικοποιηθεί όμως η επικείμενη τότε μετεγγραφή του στην ομάδα της Βέροιας (Α' Εθνικής, ένα τροχαίο ατύχημα που είχε του άφησε μόνιμη αναπηρία στο χέρι. Από τον Σαρακηνό έπαιξαν στον Ολυμπιακό ο τερματοφύλακας Δημήτρης Καραΐσκος και ο Νίκος Καραΐσκος, ο Βασίλης Μαλακασιώτης, ο Αλέξης Μαλακασιώτης και ο Απόστολος Ταμπακόπουλος.

Παραπομπές
----------

1. ↑  Ρήγας Αναγνώστου, Γιάννης Σαϊμπής. «1951-52....η Β' κατηγορία της Ε.Π.Σ.Θεσσαλίας».
2. 1 2 3 4 5  Γιάννης Σαϊμπής, Ρήγας Αναγνώστου. «Χρυσή Βίβλος της ΕΠΣΘ-Οι Κυπελλούχοι & φιναλίστ όλων των τελικών».
3. 1 2  Ρήγας Αναγνώστου. «Χρυσή Βίβλος της ΕΠΣΘ-Οι πρωταθλήτριες ομάδες της Α' κατηγορίας ΕΠΣΘ».
4. ↑  Ρήγας Αναγνώστου. «Οι ομάδες της Ε.Π.Σ.Θ. σε εθνικό επίπεδο».

Πηγές
-----

* Γιάννης Σαϊμπής , υπό έκδοση έρευνα της ιστορίας του Μαγνησιώτικου ποδοσφαίρου
* Βασίλης Ζηνέλης, δημοσιογράφος
* Νίκος Δημ. Νικολαΐδης, "Από τη Γ΄ Εθνική στο Περιφερειακό" (2012, ηλεκτρονική έκδοση)
* Εφημερίδες "Θεσσαλία", "Ταχυδρόμος", "Αθλητική Ηχώ", "Σπορ του Βορρά".

Εξωτερικοί σύνδεσμοι
--------------------

* Ιστότοπος Τοξότη Βόλου

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Ε.Π.Σ. Θεσσαλίας 2023-2024 |
| --- |
|  |
| Α' Κατηγορία | 
* Αγία Άννα
* Αίας Σούρπης
* Ακρόπολη Σέσκλου
* Γ.Σ. Αλμυρού
* Αστέρας Ριζομύλου
* Θησέας Αγριάς
* Ολυμπιακός Βόλου
* Πανιώνιος Νέας Ιωνίας
* Πύρασος Νέας Αγχιάλου
* Ρήγας Φεραίος Βελεστίνου
* Σαρακηνός Βόλου
* Α.Ο. Σκιάθου
* Τοξότης Βόλου
* Φθιώτιδες Θήβες Αγχιάλου
 |
|  |
| Β' Κατηγορία | 
* Α.Ε. 2002
* Άνθιμος Γαζής Μηλεών
* Ατρόμητος Νέας Ιωνίας
* Αχιλλέας Αχιλλείου
* Α.Π.Ο. Βόλου
* Δάφνη Βόλου
* Δήμητρα Ευξεινούπολης
* Διαγόρας Στεφανοβίκειου
* Ένωση Λεχωνίων Νηλέας
* Νέοι Αγίας Άννας
* Νέοι Αθλητές Νίκης
* Μυρμιδόνες Πλατάνου
* Πρωτεσίλαος Πτελεού
* Α.Ο. Σκοπέλου
 |
|  |
| Γ' Κατηγορία | 
* Αγία Παρασκευή Βόλου
* Α.Ο. Άνω Λεχωνίων
* Απόλλων Καναλίων
* Ελευθεριακός
* Ηρακλής Βόλου
* Θησέας Αγριάς Β
* Ιάσων Άλλης Μεριάς
* Μαγνησιακός Β
* Μικροθήβες
* Νίκη Βόλου Β
* Πηλέας Βόλου
* Α.Ο. Σκιάθου Β
* Τοξότης Βόλου Β
* Α.Ε. Χλόης
 |

 |